ལན།ད་ལྟའི་ཆར་ང་ལ་བཙན་བྱོལ་ཁྲོད་ནས་གཞས་གཏོང་མཁན་གྱི་མིང་འདྲ་བོ་ཞིག་རག་ཡོད་རེད།རྩ་བའི་མི་སོ་སོའི་ནུས་པ་དང་འཇོན་ཐང་མི་འདྲ་བ་ཡིན་པ་ལྟར།གང་ཟག་སོ་སོས་མི་རིགས་ཀྱི་འགན་འཁྲི་ལེན་སྟངས་ཀྱི་ཁ་ཕྱོགས་ཀྱང་མི་འདྲ་བ་རེད།མི་ཁ་ཤས་ཀྱིས་ཕ་སྐད་གཙང་མའི་གཏམ་བཤད་དང་།ཁ་ཤས་ཀྱིས་དབྱངས་གསལ་སོ་བཞིའི་འབྲི་རྩལ་སོགས་སྤྱད་དེ།ཐབས་ཤེས་འདྲ་མིན་ཞིག་གི་ཐད་ནས་ཕ་སྐད་རྒྱུན་འཛིན་བྱེད་ཀྱི་ཡོད་རེད།དེར་བརྟེན།ང་རང་ཉིད་ཀྱི་ཆེད་ལས་སམ་དགའ་ཕྱོགས་གཞས་རེད།གནད་དོན་དེའི་ཐོག་ནས་བོད་མིའི་སྐད་ཡིག་རྒྱུན་འཛིན་དང་མི་རིགས་ལ་ཞབས་འདེགས་བྱ་རྒྱུ་དེ་ངའི་འགན་ཡིན་བསམ་གྱི་ཡོད།དེང་སང་དུས་ཚོད་ཀྱི་རྐྱེན་པས་ན་གཞོན་མང་པོ་ཞིག་གི་སེམས་ཁམས་ལ་བོད་གཞས་ཀྱི་བག་ཆགས་ཡོད་མ་རེད་ལ།བོད་གཞས་ལ་དགའ་པོ་ཡང་བྱེད་ཀྱི་ཡོད་པ་མ་རེད།ཡིན་ན་ཡང་ངས་གཞས་འདི་མང་ཚོགས་ཀྱི་རྣ་ལམ་དུ་བཀྲམ་པར་བརྟེན།ནམ་རྒྱུན་བོད་གཞས་ལ་དོ་སྣང་མེད་མཁན་གྱི་ན་གཞོན་མང་པོ་ཞིག་བོད་གཞས་ལ་དགའ་མཁན་ཆགས་འདུགགང་ཡིན་ཟེར་ན།ཁ་སང་གཞོན་སྐྱེས་མང་པོ་ཞིག་གིས་ང་ལ་ཁ་པར་བརྒྱུད་ནས་སྔོན་མ་ང་བོད་གཞས་ལ་དགའ་པོ་མེད།ཡིན་ན་ཡང་ཁྱེད་རང་གི་གཞས་ཉན་ནས།ང་བོད་གཞས་ལ་དགའ་པོ་ཆགས་སོང་ཟེར་གྱི་འདུགདེ་འདྲ་ཡིན་དུས།ང་རང་གི་ཐོག་མའི་དམིགས་ཡུལ་བཞིན་གཞས་ཀྱི་ལམ་ནས་ཕ་སྐད་རྒྱུན་འཛིན་གྱི་ཐོག་ཞབས་འདེགས་གང་འཚམས་ཤིག་ཞུ་ཐུབ་སོང་བསམ་གྱི་ཡོད།